# III. SZÁMÚ MELLÉKLET

**ÉRDEKMÉRLEGELÉSI TESZT****JOGI IGÉNYEK ÉRVÉNYESÍTÉSE ÉS JOGI IGÉNYEKKEL SZEMBENI FELLÉPÉS TÁRGYÁBAN**

1. AZ ADATKEZELŐK JOGOS ÉRDEKÉNEK MEGHATÁROZÁSA
	1. Az Adatkezelők az adatkezelési tevékenységük során arra törekszenek, hogy a lehető legszélesebb körben biztosítsák az érintettek, így a Szolgáltatást igénybe vevők számára a rendelkezést a saját adataikkal.
	2. Az Adatkezelők érdeke azonban, hogy egy esetleges jogvita (jogi igényekkel szembeni védekezés vagy azok érvényesítése) vagy hatósági eljárás esetén bizonyítani tudják a Szolgáltatás nyújtása során tanúsított, jogszerű eljárásukat. Ehhez rendelkezniük kell azon információkkal, amelyek a Szolgáltatás nyújtása során keletkeztek és rendelkezésére álltak.
	3. A jogos érdek kellően konkrét, hiszen az Adatkezelők által pontosan meghatározott: jogi igények érvényesítése vagy jogi igényekkel szembeni védekezés érdekében kívánják a személyes adatok tárolását és felhasználását megvalósítani.
	4. A jogos érdek valódi, azt valós tapasztalatok is alátámasztják: az üzleti élet területén gyakori, hogy ezeket az információkat fel kell használni egy, a felek közötti esetleges vita esetén.
	5. A jogos érdek aktuális, tekintve, hogy egy hatósági eljárás bármikor felmerülhet, és ugyanígy, az érintett személy bármikor jogi igényt támaszthat az Adatkezelőkkel szemben.
2. AZ ADATKEZELÉS SZÜKSÉGESSÉGE
	1. Az adatkezelés szükséges, hiszen hiányában az Adatkezelők nem lennének képesek a saját jogi igényeiket érvényesíteni, valamint a felmerülő jogi igényekkel szemben fellépni.
3. LEHETSÉGES MÁS MEGOLDÁS A JOGOS ÉRDEK BIZTOSÍTÁSÁRA
	1. Mivel a Szolgáltatás nyújtása során keletkezett dokumentumok – és a bennük szereplő, velük kapcsolatosan megadott személyes adatok – maguk képesek az Adatkezelő jogszerű eljárásának igazolására, nincs más megoldás az Adatkezelők számára, mint az adatok tárolása és szükség esetén felhasználása.
4. AZ ADATKEZELÉS KÖRÜLMÉNYEI
	1. Az adatkezelés körülményeit a kapcsolódó adatkezelési tájékoztató I. számú mellékletének 5. pontja tartalmazza.
5. AZ ADATKEZELÉS HATÁSAI
	1. Az adatkezelés hatása mindenekelőtt az, hogy az érintett személyes adatait az Adatkezelők az eredeti célnál megjelölt időtartamon túl is kezelik, eltérő célból.
	2. A hosszabb időn keresztül történő adatkezelés eredményeként nő a kockázata annak, hogy az adatokat egy esetleges adatvédelmi incidens érinteni fogja. Ezt a negatív hatást azonban ellensúlyozzák az Adatkezelők által alkalmazott megfelelő adatbiztonsági intézkedések.
	3. Az adatkezeléssel sérül az érintettek saját adataikkal való rendelkezési joga, ezt azonban korlátozza az érintetti jogok gyakorlásának biztosítása.
6. ÉRINTETTEK ÉRDEKEI
	1. Az érintett elvárhatja azt, hogy az adatai felett lehetőség szerint ő gyakoroljon kontrollt.
	2. Elvárhatja továbbá, hogy a tárolt adatokat az Adatkezelők csak a célnak megfelelően használják fel.
	3. Az érintett elvárhatja továbbá, hogy az Adatkezelők biztonságosan kezeljék az adatait.
	4. Az érintett elvárhatja, hogy tiltakozhasson az adatkezeléssel szemben.
7. BIZTOSÍTÉKOK
	1. Az Adatkezelők megfelelő biztosítékokat alkalmaznak az esetlegesen felmerülő kockázatok/korlátozások ellensúlyozására.
	2. Amennyiben az adatok megőrzési ideje alatt nem válnak szükségessé bírósági, hatósági vagy egyéb, felek közötti eljárásban, az Adatkezelők az adatokat igényérvényesítési vagy jogviták során történő felhasználás céljából kizárólag tárolja. Más adatkezelési műveletet csak akkor végez rajtuk, ha arra a hatósági, bírósági eljárásban szüksége van.
	3. Az érintett bármikor tiltakozhat az adatkezeléssel szemben, ha a személyes adatát az Adatkezelők olyan módon kezelik, amellyel az érintett nem ért egyet.
8. AZ ÉRDEKMÉRLEGELÉSI TESZT EREDMÉNYE
	1. Az Adatkezelőknek nem áll rendelkezésükre más olyan eszköz, amellyel hatékonyabban biztosítani tudnák, hogy egy esetleges jogvita vagy igényérvényesítés során fel tudják mutatni azon dokumentumokat, amelyek az általuk állítottak alátámasztására szolgálhatnak.
	2. Ezzel szemben az érintett, bár minimálisan sérül az érdeke az adatával való rendelkezés tekintetében, kisebb hátránnyal szembesül, mint amilyen súlyú az Adatkezelők azon érdeke, hogy bizonyítani tudják, hogy jogszerűen jártak el.
	3. Az Adatkezelő az 7. pontban meghatározott biztosítékokat alkalmazza.
	4. A fentiek alapján az érdekmérlegelési teszt eredménye tehát az, hogy az Adatkezelők jogos érdeke a személyes adatnak jogi igényekkel szemben való védekezéscéljából történő felhasználására, megáll.

Budapest, 2022. október 28.